આજે નાના રૂમમાં સ્ટોરેજની ઘણી તકલીફ થાય છે, એવા સમયે સ્ટોરેજવાળાં સેન્ટર ટેબલ ઘણો મહત્વનો ભાગ ભજવે છે. હવે સેન્ટર ટેબલમાં તમે વસ્તુઓ પણ મૂકી શકો છો જેમાં ન્યુઝપેપરથી લઈને નાની વસ્તુઓ પણ આવી જાય છે. આમાં તમને વિવિધ પૅટર્ન અને શેપ જોવા મળે છે જેમાં બન્ને બાજુ પૅક અને વચ્ચે સ્ટોરેજ હોય છે. બીજા સ્ટોરેજ ટેબલમાં એવી પૅટર્ન હોય છે જેમાં તમે બન્ને બાજુથી દરવાજો ખોલો એમ ઉપરનો ભાગ ખોલવામાં આવે છે અને અંદર તમે વસ્તુઓ મૂકી શકો છો. એ સિવાય અમુક સેન્ટર ટેબલમાં બન્ને ડ્રૉઅર પણ આવે છે. ત્રણ લેયરવાળાં વુડનનાં ટેબલ ન્યુઝપેપર કે પછી કોઈ પણ શોપીસ મૂકવા માટે બેસ્ટ છે.